འཆར་གཞིའི་ནང་དོན་གསུམ་པ་ནི་དུས་ཚོད་ཡིན།བསྒྲུབ་བྱ་དེ་དུས་ནམ་ཞིག་མགོ་བརྩམ་པ་ནས་དུས་ནམ་ཞིག་མཇུག་བསྡུ་བའི་ཡུན་ཚད་གསལ་བོ་ཞིག་གཏན་འཁེལ་བྱ་རྒྱུ་ནི་གནད་འགག་ཅིག་ཡིན།དུས་ཚོད་གཏན་འཁེལ་མེད་ན་འཆར་གཞི་མེད་ཟེར་བ་བཞིན་བསྒྲུབ་བྱ་དང་སྒྲུབ་དོན་ལ་ཆ་རྒྱུས་དང་བཀོད་སྒྲིག་ཅི་འདྲ་ཞིབ་ཕྲ་དང་ཕུན་སུམ་ཚོགས་པ་ཡིན་རུང་དུས་ཚོད་གསལ་བོ་གཏན་འཁེལ་མ་བྱས་ན་འཆར་གཞི་ལ་ནུས་པ་ཅི་ཡང་མེད།དེ་བས་བྱ་བ་སྤྱིའི་དུས་ཡུན་དང་འབྲིང་གི་དུས་ཡུན།ཉེ་བའི་དུས་ཡུན་རྣམས་གསལ་བོ་བྱེད་པ་མ་ཟད།ཉི་མ་རེ་རེ་དང་ཆུ་ཚོད་རེ་རེ་བཀོད་སྒྲིག་ཡོད་པར་བྱེད་རྒྱུ་ཧ་ཅང་གལ་ཆེན་ཡིན།ལྷག་པར་དུ་དུས་ཚོད་གཏན་འཁེལ་ནང་བཞིན་ལག་ལེན་བྱེད་དགོས།དུས་ཚོད་ནི་གསེར་ཡིན་ཞེས་པའང་འདི་ཡིན།